# **DECIZIA ETAPEI DE ÎNCADRARE**

 **Nr. din 30.06.2022 ( Proiect )**

 Ca urmare a solicitării de emitere a acordului de mediu adresate **COMUNA CIZER,** cu sediul în loc. Cizer, nr. 277, com. Cizer, jud. Sălaj, înregistrată la A.P.M. Sălaj cu nr. 1640/10.03.2021, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

 autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.04.2022, că proiectul:  **Construire pod peste valea Cizerului,** propus a fi amplasat în jud. Salaj, loc. Plesca, DC 79 A, com. Cizer, jud. Sălaj,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 10, lit. b )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Salajului, afişare şi înregistrare anunţ la sediul Primăriei Cizer precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**b1)dimensiunea şi concepţia întregului proiect:**

**Prin proiect se propun urmatoarele:**

Scurgerea apelor:

Construire pod nou pe amplasamentul podului vechi, in intravilanul localitatii Plesca, com. Cizer, jud. Salaj, pe drumul communal DC 79 A, intre km: 0 n+ 236 + 0+272, peste cursul de apa r. Crasna ( cadastrat: II – 2.000.00.00.00.0) astfel:

|  |  |  |
| --- | --- | --- |
| **Amplasare pod** |  **Coordonate topografice Stereo 70** | **Debit Q1%****( INHGA)** |
|  **Mal sting** |  **Mal drept** |
| Pod nou, în intravilanul localitățile Plesca, DC 79 A intre km: 0 + 236 + 0 + 272, peste cursul de apa r. Crasna ( II – 2.000.00.00.00.0) | X( N) –622809.246Y( E) – 339778.802 | X(N)- 622798.294Y(E)-33973.087 |  89,60 mc/s |

Dupa executia lucrarilor, podul va avea urmatoarele caracteristici:

Pod nou, peste cursul de apa r. Crasna ( Valea Cizerului)

- Lungimea Lin axul drumului – 27, 10 m, lumina – 16, 5 m, inaltime H – 2, 70 m, latimea lin firul apei – 6, 85 m, inaltimea libera ( de garda ) – 0, 75 m, latimea partii rutiere 5 m, cu o banda de circulatie, delimitaty de 1 trotuar cu latimea de 1 m ;

- cota talveg proiectat 308, 58 mdMN, cota intrados 311, 28 mdMN, cota corespunzatoare nivelului debitului cu probabilitatea de 1 % ( Q1% - 89, 60 mc/s) este de 310, 53 mdMN si inaltimea libera de trecere a apei este de 0,75 m ;

- infrastructura va fi alcatuita din 2 culei massive din beton monolit cu fundare directa ( clasa C 30/37, latime l-4,0 m, inaltime h- 3,5 m) din beton , cu elevatii massive, din beton ( clasa C 35/45), cu lungimea L – 6,84 m si inaltimea h – 3,2 m ;

- suprastructura va fi formata din 5 buc. Grinzi prefabricate din beton armat, precomprimat cu corzi aderente tip T intors, cu inaltimea h – 80 cm si lungimea L – 18, 00 m, peste care se executa o placa de suprabetonare din beton armat monolit, hidroizolatie performanta tip membrane multistrat cu bitum, strat de 2 cm din mortar asfaltic si 2 straturi ( 4 cm fiecare) imbracaminte de beton asfaltic BAP 16, panta tip acoperis de 2%. In profil traversal podul va fi marginit amonte si aval de cursul de apa prin parapet de protectie, delimitind latimea partii carosabile de l – 5,0 m si un trotuar pietonal cu latimea de l – 1,0 m, despartite prin bordure inalta .

- evacuarea apelor din spatele celor 2 culei se va realiza cu ajutorul barbacanelor si a drenurilor din zidarie de piatra bruta asezata pe un radier din beton armat de 60 cm latime ;

- racordarea podului cu terasamentele se va realiza, pe malul stang prin sferturi de con pereata ( panta 2:3) si pe malul drept zid de gabioane din piatra bruta existent cu lungimea totala L – 43 m ( amonte L – 35 m si aval L – 8 m ) care se va proteja cu un strat de 10 cm beton de ciment. Pe malul stang amonte pod, se prevede realizarea unei scari de acces la albia raului.Racordarea podului nou cu drumul communal DC 79 A se va realiza prin rampe de acces pe o lungime L – 3 m, in ambele sensuri de circulatie, cu o structura rutiera realizata astfel: 30 cm ballast ; 20 cm piatra Sparta ; 6 cm BADPC 22, 4 si 4 cm BA 16 .

- albia cursului de apa r. Crasna pe o lungime de 20 m amonte si aval de podul nou se curate de vegetatie si depuneri, pentru imbunatatirea caracteristicilor de scurgere.

**Asigurarea utilităților ( apa, canalizare, energie termica ):**

**Alimentarea cu apă:** - cf. avizului de Gospodarire a Apelor ;

 **Canalizarea:** - nu este cazul ;

**Alimentarea cu energie termica**: - nu este cazul ;

 **Alimentarea cu energie electrica**: - nu este cazul ;

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alta proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deseurilor, acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

 **● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

 **● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

 **● pentru zgomot si vibratii:**

**-** pentru a evita producerea poluarii fonice, toate utilajele care produc zgomot si/sau vibratii vor fi mentinute in stare buna de functionare ;

- echipamentele fixe producatoare de zgomot trebuie mentinute acoperite cu carcase antifonice;

-echipamentele cu functionare intermitenta trebuie oprite pe durata în care nu sunt utilizate ;

 **● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

 **● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:***

***-*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Lucrări** **organizare de șantier:**

Organizarea de santier va fi dotata cu europubele pentru depozitarea deseurilor rezultate in urma lucrarilor de executie.

Constructorul trebuie sa execute toate lucrarile si sa ia toate masurile referitoare la protejarea mediului si micsorarea impactului asupra acestuia, atit in perioada de constructie cat si in cea de functionare, in conformitate cu legislatia si normele locale respective in vigoare.

In timpul lucrarilor, inclusiv in perioda de intretinere si de desfasurare a activitatilor de organizare a santierului, constructorul si subcontractantii, in conformitate cu normele si reglementarile in vigoare, trebuie sa puna in aplicare urmatoarele masuri de micsorare a impactului asupra mediului:

* Reducerea zgomotului produs de echipamentele si utilaje atunci cand functioneaza in zone populate si in apropiere de cladiri locuite ;
* Amplasarea optima a concasoarelor, statiilor de beton, a celor de dozare si a altor utilaje similare, pentru a miscora impactul lor negativ asupra mediului social, uman si natural ;
* Intrarea in vigoare a unui plan adecvat de organizare a traficului pentru a miscora inconvenientele cauzate de traficul de santier si pentru a proteja siguranta oamenilor si activitatea constructorului.
* Protejarea raurilor, lacurilor, terenurilor cu culturi si a oricaror zone ce inconjoara santierul impotriva poluarii care poate fi provocata atat de lucrarile permanente cat si alte activitati legate de organizarea santierului ;
* Controlul metodei de depozitare a materialelor cu respectarea stricta a standardelor, specificatiilor, cum ar fi combustibilul ( lubrifianti ), etc ;

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 30 din 18.12.2020 emis de Comuna Cizer, terenul pe care urmeaza sa se execute constructia se afla in intravilanul localitatii Plesca si apartine Comunei Cizer.

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** - nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

 Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

 Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

 d2) natura impactului: - redusă, pe perioada de execuţie şi funcţionare.

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

 d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

 - în conformitate cu decizia: pentru proiectul propus nu este necesara elaborarea SEICA, decizie eliberata de catre Administratia Nationala „ Apele Române „ - Administratia Bazinala de Apa Somes Tisa - Sistemul de Gospodarire a Apelor Salaj, nr. 12 din 04.03.2022, înregistrata la A.P.M Salaj cu nr. 1779 din 07.03.2022, decizie justificata prin urmatoarele: realizarea lucrarilor prezentate în proiect nu are influenta asupra corpului de apa;

**- Respectarea masurilor si conditiilor de realizare a proiectului în conformitate cu Avizul de Gospodarire a Apelor, ( Proiect ) , eliberat de Administratia Nationala „ Apele Române „ Administratia Bazinala de Apa Somes Tisa - Sistemul de Gospodarire a Apelor Sălaj, astfel:**

- Începerea execuţiei se va anunţa cu zece zile înainte la Sistemul de Gospodărire a Apelor Sălaj.

Pe parcursul executiei lucrarilor constructorul si beneficiarul au obligatia de a asigura scurgerea libera a apelor, depozitarea de material sau stationarea utilajelor in albie fiind interzisa. De asemenea se vor lua masuri de prevenire si combatere a poluarii accidentale, in special cu produse petroliere ca urmare a exploatarii utilajelor.

- Este interzisa degradarea albiei si malurilor pe parcursul executiei lucrarilor. Se vor lua toate masurile necesare pentru apararea obiectivelor socio- economice si terenurile riverane impotriva inundatiilor, atit pe parcursul executiei, cat sip e parcursul exploatarii.

- Beneficiarul va fi pregatit permanent pentru a lua masuri si a face lucrari de aparare la viituri a obiectivului aflat in executie.

- Pentru punerea in siguranta a lucrarilor se vor lua masuri de asigurare a stabilitatii albiei si malurilor in zona acestora.

- Pe perioada executiei lucrarilor de investitii se interzice extractia de nisipuri si pietrisuri din albiile cursurilor de apa aviz si autorizatiei de gospodarire a apelor.

- Orice avarie survenita la lucrari in timpul executiei sau exploatarii acestora, datorita fenomenelor hidro-meteorologice periculoase independente de activitatea de intretinere si exploatare a lucrarilor hidrotehnice, intra in sarcina beneficiarului.

La terminarea lucrarilor se vor dezafecta si reda folosintei initiale terenurile ocupate provizoriu cu drumuri de acces si platforme de lucru.

In cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

Daca inainte de data inceperii executiei lucrarilor sau pe parcursul executiei acestora apare orice situatie in care este necesara modificarea avizului de gospodarire a apelor, titularul de investitie va solicita Aviz de gospodarire a apelor modificator, conform Ordinului MAP nr. 828/04.07.2019.

Receptia lucrarilor se va face in prezenta delegatului Sistemului de Gospodarire a Apelor Salaj.

La punerea in functiune a lucrarilor avizate beneficiarul va solicita si va obtine autorizatia de gospodarire a apelor, conform prevederilor Legii Apelor nr. 107/1996 cu modificarile si completarile ulterioare.

- Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

 **dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan